Zmluva o dielo č. 
uzavretá podľa § 536 a nasl. zákona č. 513/1991 Zb. Obchodný zákonník
v znení neskorších predpisov  (ďalej len „zmluva“) medzi zmluvnými stranami:

Zhotoviteľ: 	
Sídlo: 	
Zapísaný:	
Zastúpený: 	
IČO[footnoteRef:1]:	 [1:  alebo obdobné identifikačné údaje v prípade zahraničných uchádzačov/dodávateľov] 

DIČ[footnoteRef:2]:	 [2: ] 

IČ DPH[footnoteRef:3]:	 [3: ] 

IBAN:	
Banka:	
Kontaktné údaje:	 
(ďalej ako „zhotoviteľ“)		 		
a

Kupujúci:  			Poľnohospodárske Družstvo Dolný Lopašov	
Sídlo:  				Dolný Lopašov 37, 92204
Zastúpený:  			PhDr. Jana Šmachová, Ladislav Kúdela
IČO: 				00800414		
DIČ: 			            2020395124
IČ DPH:                                  SK2020395124
Tel.: 				+ 421 911 283 463
E-mail:		            smachova@pddolnylopasov.com
	 		
(objednávateľ a zhotoviteľ spoločne ako „zmluvné strany“)	
	

[bookmark: _Hlk530049564]Táto zmluva o dielo je uzavretá podľa ustanovení § 536 a nasl. Obchodného zákonníka Slovenskej republiky a v zmysle Výzvy na predloženie ponuky pre zákazku s názvom „Ventilácia produkčnej maštale HD“ zo dňa .....

Článok I.
Predmet zmluvy a jeho špecifikácia

Zhotoviteľ sa zaväzuje, že objednávateľovi dodá a odovzdá dielo špecifikované v Prílohe č.1, ktorá je neoddeliteľnou súčasťou tejto zmluvy a objednávateľ sa zaväzuje, že toto dielo prevezme a zaplatí zaň dohodnutú cenu (ďalej len „predmet zmluvy“ alebo „dielo“).

Článok II.
Termín plnenia predmetu zmluvy

1. Termín plnenia predmetu zmluvy je najneskôr do ....

Článok III.
Miesto a spôsob prevzatia predmetu zmluvy

1. Miesto dodania predmetu zmluvy: Realizácia diela bude prebiehať v priestoroch PD Dolný Lopašov.
2. Predmet zmluvy prevezme objednávateľ v mieste dodania na základe dodacieho listu podpísaného zodpovednou osobou zhotoviteľa.
3. Pri odovzdaní diela je zhotoviteľ povinný odovzdať objednávateľovi doklady, ktoré sa na predmet zmluvy vzťahujú a sú potrebné pre jeho bezpečné a plne funkčné používanie.  
4. Likvidáciu obalových materiálov zabezpečí objednávateľ.


Článok IV.
Kúpna cena a platobné podmienky

1. Cena za zhotovenie diela je dojednaná dohodou zmluvných strán a na základe ponuky úspešného uchádzača – zhotoviteľa predloženej do obstarávania, ktorá tvorí Prílohu č.1 tejto Zmluvy.
2. Rozpis ceny predmetu zmluvy:

	
	Cena v EUR bez DPH

	Technológia
	€

	Inštalačný materiál 1 sada
	€

	Montáž 
	   €

	CENA SPOLU
	                         €



Ceny sú stanovené bez dane z pridanej hodnoty, ktorú bude zhotoviteľ účtovať v zmysle zákona č. 222/2004 v platnom znení, vrátane posledných novelizácii.

3. Cena podľa bodu 2. tohto článku je konečná a nemenná. Výška ceny podľa predchádzajúcej vety tohto bodu môže byť, ku dňu jej fakturácie podľa bodu 4 tohto článku upravená len z dôvodu zmien sadzby dane podľa daňových zákonov Slovenskej republiky.
4. Cena je splatná na základe faktúry zhotoviteľa. Objednávateľ môže zhotoviteľovi poskytnúť po uzavretí tejto zmluvy zálohovú platbu po vystavení a doručení zálohovej faktúry od zhotoviteľa  objednávateľovi.
5. Zhotoviteľ má právo vystaviť faktúru za dodávku technológie a inštalačného materiálu podľa bodu 2.  aj v skoršom ako vyššie uvedenom termíne, pričom za dátum dodania sa v tom prípade považuje dátum dodania technológie a inštalačného materiálu. V prípade, ak zhotoviteľ využije možnosť čiastkovej fakturácie, vystaví faktúru za montáž a dopravu montážneho pracovníka podľa bodu IV.3. po ukončení montáže. Splatnosť faktúry bude 30 dní od dátumu vystavenia faktúry. DPH sa bude účtovať pri faktúrach v zmysle platnej legislatívy.
6. Splatnosť faktúr dojednali zmluvné strany na 20 dní od vystavenia faktúry. Ak faktúra neobsahuje všetky náležitosti daňového dokladu, je objednávateľ oprávnený faktúru zhotoviteľovi vrátiť. V takom prípade nová lehota splatnosti začne plynúť od doručenia správne vystavenej faktúry objednávateľovi.

Článok V.
Omeškanie a zmluvné pokuty

1. Ak sa zhotoviteľ dostane do omeškania s dodaním čo aj len časti diela, objednávateľ môže požadovať zaplatiť od zhotoviteľa zmluvnú pokutu vo výške 0,1% z celkovej ceny diela bez DPH za každý deň omeškania, maximálne však 10 % z celkovej ceny diela bez DPH. 
2. Ak sa objednávateľ dostane do omeškania s platením dohodnutej ceny diela, zaväzuje sa zaplatiť zhotoviteľovi úroky z omeškania z dlžnej sumy vo výške podľa zákona.

Článok VI.
Podmienky zhotovenia diela

1. Objednávateľ bezodkladne po podpise Zmluvy o dielo odovzdá zhotoviteľovi miesto realizácie diela.
2. Objednávateľ je povinný sledovať obsah a postup prác. V prípade zistenia nezrovnalostí písomne kontaktuje Zhotoviteľa do 5 pracovných dní. 
3. Zhotoviteľ v plnom rozsahu zodpovedá za bezpečnosť a ochranu zdravia svojich pracovníkov  v priestore výkonu prác. Zhotoviteľ zabezpečí svojim pracovníkom ochranné pracovné pomôcky.
4. Objednávateľ je oprávnený priebežne a kedykoľvek kontrolovať vykonávanie diela a požadovať od zhotoviteľa ku kontrole potrebnú dokumentáciu. Zhotoviteľ sa zaväzuje vyzvať objednávateľa ku kontrole všetkých prác, ktoré majú byť zakryté, alebo sa stanú neprístupnými, minimálne 1 pracovný deň pred ich zakrytím. Ak sa objednávateľ nedostaví a neprevedie kontrolu týchto prác, môže zhotoviteľ pokračovať v práci.

Článok VII.
Odovzdanie a prevzatie diela

1. Zhotoviteľ je povinný dielo odovzdať objednávateľovi riadne ukončené a bez vád.   
2. Ak pri preberaní diela objednávateľ zistí, že dielo má vady resp. nedorobky, brániace riadnemu, resp. bezpečnému užívaniu diela, dielo neprevezme a spíše zápis o zistených vadách, spôsobe a termínoch ich odstránenia. Zhotoviteľ má povinnosť v stanovených termínoch odstrániť vady a odovzdať dielo po odstránení týchto vád. Ustanovenie bodu 1 čl. V. tým nie je dotknuté.     
3. Drobné vady, ktoré samé o sebe, resp. v spojení s inými nebránia riadnemu a bezpečnému užívaniu diela budú spísané pri preberacom konaní s uvedením spôsobu a termínu ich odstránenia. V preberacom protokole objednávateľ určí termíny ich odstránenia, pričom na nedodržanie termínov sa vzťahuje zmluvná pokuta podľa bodu 1 čl. V.  O tom, či ide o drobné vady, ktoré samé o sebe, resp. v spojení s inými nebránia riadnemu a bezpečnému užívaniu diela rozhodne objednávateľ.
4. Písomné doklady, vydané v priebehu realizácie diela bude zhotoviteľ archivovať po dobu 5 rokov.




Článok VIII.
Zodpovednosť za vady, záruka za kvalitu

1. Zhotoviteľ zodpovedá za to, že dielo bude vyhotovené včas, bez vád, nedorobkov, v súlade s touto zmluvou, bude mať vlastnosti dohodnuté v tejto zmluve a bude zodpovedať kvalitatívnym požiadavkám, právnym predpisom a STN.
2. Zhotoviteľ nezodpovedá za vady, ktoré boli priamo spôsobené použitím podkladov alebo materiálov prevzatých od objednávateľa, ktorých nevhodnosť pri použití nemohol zistiť ani pri vynaložení odbornej starostlivosti.
3. Záručná lehota na dielo, ktoré je predmetom tejto zmluvy je minimálne 24 mesiacov odo dňa odovzdania a prevzatia diela.
4. Zárukou preberá zhotoviteľ záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu, že bude plne funkčné, bezvadné, bude  mať akostné a technické  ukazovatele v zmysle  platných predpisov, technických  noriem a že tieto vlastnosti bude mať dielo aj počas záručnej doby.
5. Objednávateľ sa zaväzuje, že reklamáciu vady diela uplatní bezodkladne po jej zistení písomne mailom, resp. doporučene poštou na adresu zhotoviteľa uvedenú v obchodnom registri. V prípade nezdaru doručenia zásielky poštou sa táto považuje za doručenú. V oznámení musí objednávateľ vady popísať a uviesť ako sa prejavujú. K oznámeniu prípadne doloží dôkazné prostriedky, ktoré umožnia overiť oprávnenosť objednávateľovho nároku.
6. Zhotoviteľ sa zaväzuje bezplatne a bezodkladne odstrániť reklamované vady. Začať s odstraňovaním vád diela je povinný do 3 dní od prijatia písomnej reklamácie a vady odstrániť v čo najkratšom čase.

Článok IX.
Vyššia moc

1. Žiadna zo zmluvných strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly zmluvných strán (ďalej len vyššia moc).
2. Strana dotknutá udalosťou Vyššej moci je povinná písomne informovať druhú stranu do 2 pracovných  dní, pričom dané oznámenie musí byť doplnené potvrdením o takej udalosti Vyššej moci.
3. Strana, ktorá nevykoná oznámenie druhej strane podľa odseku 2. bude povinná nahradiť druhej strane všetky škody spôsobené porušením tejto povinnosti.

Článok X.
Náhrada škody a zmluvné pokuty

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu tým spôsobenú druhej strane. Táto povinnosť zaniká  ak zmluvná strana, ktorá poruší povinnosť  preukáže, že porušenie povinností bolo spôsobené okolnosťami vylučujúcimi zodpovednosť.
2. Pri uplatňovaní náhrady škody platia ustanovenia § 373 a nasl. Obchodného zákonníka.



Článok XI.
Riešenie sporov
  
1. Zmluvné strany sa dohodli a súhlasia, že všetky spory, ktoré medzi nimi vzniknú bude riešiť príslušný súd podľa sídla objednávateľa a bude rozhodovať podľa hmotných a procesných predpisov právneho poriadku Slovenskej republiky.

Článok XII.
Odstúpenie od zmluvy

1. Pokiaľ niektorá zo zmluvných strán odstúpi od tejto zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady a tiež náhradu škody súvisiacu s odstúpením od zmluvy znáša zmluvná strana, ktorá zavinila zánik zmluvy. 

Článok XIII.
Záverečné ustanovenia

1. Táto zmluva o dielo nadobúda platnosť dňom jej podpisu oboma zmluvnými stranami, ale účinnosť až po podpise zmluvy s PPA.
2. Súčasťou tejto zmluvy je Príloha č. 1 – špecifikácia predmetu zmluvy. 
3. Otázky a vzťahy, ktoré v tejto zmluve nie sú výslovne upravené, sa riadia ustanoveniami Obchodného zákonníka SR. 
4. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy. 
5. Predávajúci berie na vedomie, že projekt je spolufinancovaný zo štrukturálnych fondov EÚ a ŠR SR. Sprievodný text faktúry musí obsahovať nasledovné náležitosti: 
Názov projektu: Investície v ŽV
Zároveň musí obsahovať text: spolufinancované z prostriedkov EPFRV 2023-2027

6. „Oprávnení zamestnanci Platobnej agentúry, Ministerstva pôdohospodárstva a rozvoja vidieka 
SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu  vykonávať  voči  dodávateľovi  kontrolu/audit  obchodných  dokumentov  a  vecnú  kontrolu 
v súvislosti s realizáciou zákazky a dodávateľ je povinný poskytnúť súčinnosť v plnej miere.“
7. Zmluva je vyhotovená v 2 rovnopisoch. Každá zmluvná strana dostane 1 rovnopis.
8. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.

V Nitre dňa:				V Dolný Lopašov dňa: 



				
Zhotoviteľ: .....................................			Objednávateľ: .....................................
			
		predseda predstavenstva			

							
Príloha č. 1 – špecifikácia predmetu zmluvy

